ചൂട്ടാട് അഴിമുഖത്ത് അപകടം തുടര്ക്കഥയാകുന്നു തിരിഞ്ഞു നോക്കാതെ അധികൃതര് പഴയങ്ങാടി : പുതിയങ്ങാടി, ചൂട്ടാട് അഴിമുഖത്ത് പുലിമുട്ടില്ലാത്തത് പാലക്കോട്ടെ മത്സ്യത്തൊഴിലാളികളുടെ ജീവനും വള്ളങ്ങള്ക്കും ഭീഷണിയാകുന്നു., ബോട്ടുകള് അപകടത്തില്പ്പെടുന്നത് ഒഴിവാക്കാന് ഇവിടെ പുലിമുട്ട് വേണമെന്നത് വര്ഷങ്ങളായുള്ള ആവശ്യമാണ്. ഇക്കാര്യത്തില് നടപടി അനിശ്ചിതമായി നീളുന്നതില് മീന്പിടിത്തത്തൊഴിലാളികളില് പ്രതിഷേധം ശക്തമാണ്. വ്യാഴാഴ്ച വൈകിട്ട് മീന്പിടിത്തത്തിന് പോയി മടങ്ങവെ അഞ്ച് വള്ളങ്ങള് കാറ്റിലും തിരയിലുംപെട്ട് മണ്തിട്ടയില് തട്ടി മറിഞ്ഞ് അഞ്ചുപേര്ക്ക് പരിക്കേറ്റിരുന്നു. ഇതില് ഒരു വള്ളം കണ്ടെത്താനായില്ല. ഭാഗ്യംകൊണ്ടാണ് വലിയ ദുരന്തത്തില്നിന്ന് രക്ഷപ്പെട്ടത്. രണ്ടുദിവസം മുമ്ബും സമാന സംഭവമുണ്ടായപ്പോള് പിറ്റേന്നുമാത്രമേ വള്ളങ്ങള് കരയ്ക്കടിപ്പിക്കാനായുള്ളൂ.The post ചൂട്ടാട് അഴിമുഖത്ത് അപകടം തുടര്ക്കഥയാകുന്നു തിരിഞ്ഞു നോക്കാതെ അധികൃതര് first appeared on MalayalamExpressOnline.